open-index/open-wikipedia-markdown huggingface dataset:
Laagendal Festivalen

**Laagendal Festivalen** arrangeres på Lauvmoa, Hedrum – stedet er Vestmo gård – cirka seks kilometer fra Larvik.

Alt overskudd fra festivalen går uavkortet til kreftsaken og Radiumhospitalet. Pengene blir brukt til å gjøre hverdagen bedre for pasienter på
sykehuset.

Festivalen ble arrangert første gang i 2005. I 2008 ble den avholdt 31. mai. 
Arrangørene skaffer midler til alle utgifter gjennom sponsing og bidrag slik at alle inntekter går uavkjortet til kreftsaken. De er på utkikk etter flere bidragsytere for å kunne utvide til en festivaldag til.

Seks band er så langt klare, men det blir muligens flere.

## Årets band
*Bobband – en hyllest til Bob Dylan.

*Bobband ble startet i 2000 da Roy Einar Dreng ble sendt i studio for å spille inn et par låter.

*Bandet består i dag av:

*Eldar Kykjebø (vokal, gitar og munnspill)
*Roy-Einar Dreng (vokal, gitar og munnspill)
*Frank Iversen (bass)
*Tom Nalum (orgel, piano)
*Stig Ronny Moe (trommer)

*De spilte på Rockefeller 15. januar 2008 under førpremieren på filmen om Bob Dylan og har spilt mye i distriktet.

*Fattigsmannsbandet – dansbart showband.

*Norske Byggeklosser – norske klassikere i rockeinnpakning.

*Backyard Bluesband –  ærlig blues.

*Tefeilles – rolig stemningsmusikk

*Freddy and the casual rap orchestra – stort rap-soul-funk show.

## Eksterne lenker
*
Dune (film)

***Dune*** er et amerikansk episk science fiction-eventyr fra 1984 regissert av David Lynch. Filmen er lagt til en fjern fremtid der menneskeheten er bosatt på fire planeter. Det oppstår en voldsom maktkamp mellom de herskende regimene på de ulike planetene for å få kontrollen over et livgivende krydder som bare befinner seg på den ene av planetene. Hovedrollen spilles av Kyle MacLachlan, mens sentrale biroller spilles av Jose Ferrer, Virginia Madsen, Linda Hunt, Sting, Patrick Stewart og Dean Stockwell. Filmen er basert på boka *[[Sand (roman)|Sand]]*, skrevet av Frank Herbert.

Soundtracket ble spilt inn av popgruppa Toto.

Filmen fikk lunken mottakelse av anmelderne og ble ingen publikumssuksess. Produksjonen ble regnet som meget kostbar.

## Handling
I år 10 191 har menneskeheten erobret hele det kjente universet. De er bosatt på fire planeter og alle opprettholder livet på grunn av et livsforlengende krydder kalt melange. Krydderet kan også brukes til å reise i verdensrommet - uten at man trenger å bevege seg. Krydderet befinner seg på ørkenplaneten Dune. Krydderet er således svært ettertraktet, men utvinnes bare av folkeslaget Fremens, som lever i undertrykkelse på Dune. De andre tre planetene i dette universet består av; Caladan (som huser Atreides-riket – de gode); Giedi Prime (hjemstedet til Baron Harkonnen og hans tilhengere); og Kaitain (der keiseren bor). Alle kongehusene ønsker å skaffe seg full kontroll over krydderproduksjonen på Dune – og således oppstår konflikten mellom de mektige imperiene. Men i Dunes ørken befinner det seg også gigantiske, kilometerlange sandormer som spiser mennesker som om de skulle være insekter. Samtidig med at sammensvergelsen settes ut i livet venter innbyggerne på Dune på en lenge profetert messias-skikkelse.

## Om filmen

### Popularitet og økonomi
*Dune* ble ingen publikumssuksess i USA hvor den innbrakte $30,9 millioner og havnet på en 32. plass over de mest innbringende filmene i 1984.

Produksjonskostnadene var på $40-45 millioner. Omtrent samme budsjett som Star Wars-filmen ''Jedriridderen vender tilbake'' (1983).

### Anmelderne
Den ble forholdsvis dårlig mottatt av kritikerne, noe som gjenspeiles i at den har fått 37 % på Rotten Tomatoes. Den amerikanske filmkritikeren Roger Ebert gav den 1 av 4 stjerner, mens Leonard Maltin gav den 1,5 av 4 stjerner.

De norske anmelderne gav den blandet mottakelse. *[[VG]]* gav den såpass som terningkast fem, mens *[[Dagbladet]]* bare gav én. ''Aftenpostens'' Per Haddal beskrev den som forvirrende. Det norske nettstedet CINERAMA gav den terningkast fem i 2000.

Hovedkritikken gikk ut på at filmens handling var rotete og ustrukturert. De dårlige kritikkene og besøkstallene gjorde at planene om en oppfølger ble skrinlagt. Filmen regnes blant de største høybudsjetts filmfiaskoer i filmhistorien.

### Priser
Filmen vant en Saturn Award i klassen beste kostyme. Den ble nominert til en Oscar i klassen beste lyd.

## I rollene

## Referanser


## Eksterne lenker
* 
*
Lazare Ponticelli

**Lazare Ponticelli** (1897–2008) var en fransk krigsveteran. Han var ved sin død den siste gjenlevende franske krigsveteran fra Den første verdenskrig.

Ponticelli ble født i Italia men flyttet i 1907 som niåring til Paris for å slutte seg til to brødre som bodde der. I august 1914 løy han på alderen og ble som 16-åring innlemmet i Fremmedlegionen. Han tjenestegjorde som infanterist i kampen mot tyske styrker ved Soissons i Picardie, i det nordøstlige Frankrike og ved Douaumont, like ved Verdun. Da Italia kom med i krigen i 1915 ble Ponticelli tvunget til å melde seg til tjeneste for den italienske hæren. Han ble innrullert i et alpejegerregiment og kjempet mot østerrikerne som maskingeværskytter. Han ble alvorlig såret i et granatangrep. Etter å ha gjenopptatt tjenesten ble han i 1918 såret under et østerriksk gassangrep. Ponticelli ble dimittert i 1920, vendte tilbake til Frankrike og startet et liv som forretningsmann i rør- og metallbransjen.

For sin innsats ble Ponticelli hedret med utmerkelsene Croix de Guerre, Médaille Interalliée og Légion d'honneur.

## Referanser


## Eksterne lenker
* Biography and Pictures (fransk)
* Ponticelli Frères official website
* Times Online: Lazare Ponticelli Orbituarie
Kim Rhodes

**Kimberly Rhodes** (født 1969) er en amerikansk skuespiller som er kjent for sine roller som Cindy Harrison i to forskjellige såpeoperaserier, *[[Another World]]* og *[[As the World Turns]]*. Hun spilte også rollen som Carey Martin i *[[Zack og Codys søte hotelliv]]*.

## Referanser


## Eksterne lenker
*
Longyan

**Longyan** (kinesisk: 龙岩, pinyin: *Lóngyán*, er en by på prefekturnivå i sørvestre del av provinsen Fujian i Folkerepublikken Kina. Den ligger ved det øvre løp av elven Jiulong. 

Det samlede areal er på 19.028,3 km², og innbyggertallet 2.760.000 (2007).

Longyan grenser til Sanming i nord, Quanzhou i øst, Zhangzhou i sørøst, og til provinsene Jiangxi og Guangdong i vest respektive sør.

Longyan er et strategisk senter for godsdistribusjon til Xiamen, Quanzhou og Zhangzhou, og en innfallsport for handelen med provinsene Guangdong og Jiangxi.

Longyan er rik på naturressurser, med viktige mineralforekomster og store skoger.

## Administrative enheter
Longyan administrerer ett distrikt (Kina), et byfylke og fem fylker.

* Distriktet Xinluo (新罗区)
* Byfylket Zhangping (漳平市)
* Fylket Changting (长汀县)
* Fylket Yongding (永定县)
* Fylket Shanghang (上杭县)
* Fylket Wuping (武平县)
* Fylket Liancheng (连城县)

## Kommunikasjoner
Kinas riksvei 319 fører gjennom byprefekturet. Riksveien begynner i Xiamen løper nordvestover gjennom provinsene Fujian, Jiangxi, Hunan, og Chongqing, til den ender opp i Chengdu, hovedstaden i provinsen Sichuan. 

## Historie
I 736 etablerte Tang-dynastiet prefekturet Tingzhou i det vestlige Fujian (eller «Minxi» (闽西), og det administrerte fylkene Changting, Huanglian og Xinluo. Seks år etter fikk Xinluonavnet Longyan etter en spektakulær grotte i området. 

På grunn av de årelange evindelige stridigheter nord på den sentrakinesiske slette mellom kinere og inntrengere fra nord, dro mange hankinesere særover. En hovedkruppe av dem dro til  Longyan. Dette var hakkaene. Byen Changting omtales ofte som hakkaenes hjem, og elven Tingjiang som hakkafolkets «moderelv».

Minxi var et strategisk baseområde under den kinesiske borgerkrig.

## Referanser
Napoleon Dynamite

***Napoleon Dynamite*** er en amerikansk filmkomedie fra 2004 av Jared Hess med Jon Heder, Efren Ramirez, Jon Gries med flere.

## Sammendrag
Napoleon Dynamite er en ny type helt, med rødt, krusete hår, månestøvler og uslåelige evner. Napoleon Dynamite er en sosialt introvert 16 år gammel gutt fra Preston, Idaho, som bor sammen med sin bestemor, Carlinda Dynamite, og hans eldre bror, Kipling Ronald "Kip" Dynamite. Napoleon bruker dagene på å dagdrømme seg gjennom skole-timene, tegne forskjellige fantasimonstre, gå i tottene på broren Kip og unngå sin sleipe onkel Rico. Napoleons bestemor skader ett halebein i en ulykke på en firhjuling, og ber sin onkel Rico om å passe på guttene hennes når hun er skadet. Rico, en middelaldrende tidligere idrettsutøver som bor i en bobil, behandler Napoleon som et lite barn.

Broren Kipling er 32 år gammel, arbeidsledig og skryter av å ha brukt mangfoldige timer på forskjellige praterom på Internett sammen med kjærestene hans, og planlegger å bli en profesjonell utøver i Mixed martial arts. Napoleon liker også å finne opp fantasifulle historier om seg selv og sine utrolige "ferdigheter" som står i skarp kontrast til hans vanlige reserverte personlighet. Etter hvert skaffer Napoleon seg to nye venner. Sjenerte Deb, en sjenert jente som forsøker å skaffe penger til å begynne ved college. Og bartegutten Pedro, opprinnelig fra Juarez, Mexico – og trioen starter en kampanje for at Pedro skal bli valgt som elevrådsformann og få elevrådets villeste drømmer til å gå i oppfyllelse. Men hvis Pedro skal slå populære og overlegne Summer Wheatley, må Napoleon ta i bruk sitt hemmelige våpen.

## Skuespillere
* Jon Heder som Napoleon Dynamite.
* Efren Ramirez som Pedro Sánchez.
* Tina Majorino som Deborah "Deb" Bradshaw.
* Aaron Ruell som Kipland "Kip" Dynamite.
* Jon Gries som Rico Dynamite.
* Haylie Duff som Summer Wheatley.
* Emily Kennard som Trisha Stevens.
* Shondrella Avery som LaFawnduh Lucas.
* Sandy Martin som bestemor Carlinda Dynamite.
* Diedrich Bader som Rex.
* Trevor Snarr som Don.
* Ellen Dubin som tante Ilene.

## Eksterne lenker
* 
*
Hermetisering

**Hermetisering** er en metode for å konservere matvarer. Maten varmes opp slik at bakterier og sopp dør, og legges i tette beholdere der nye bakterier eller sopp ikke kan komme til. Metoden er velegnet for frukt, bær, sopp og en rekke ferdiglagde matretter.

Såkalte hermetikkglass (Norgesglass) er godt egnet til oppbevaring av hermetisert mat. Siden glass er gjennomsiktig bør ferdig hermetikk oppbevares mørkt og kjølig. Moderne hermetikk lagres gjerne på bokser av blikk. Disse er tette og kan derfor lagres nesten hvorsom helst, bare temperaturen ikke blir alt for høy.

## Kilder
*

## Se også
* Hermetikk
Irans provinser

**[[Iran]]** er inndelt i 31 provinser (persisk: استان *ostān*, flertall استان‌ها *ostānhā*), som hver er styrt fra et lokalt senter, vanligvis provinsens største by, som kalles provinsens hovedstad (persisk: مرکز *markaz*). Provinsmyndighetene ledes av en generalguvernør (persisk: استاندار *ostāndār*), som utpekes av innenriksministeren og godkjennes av regjeringen.

## Historie
Inntil 1950 var Iran inndelt i tolv provinser: Ardalan, Aserbajdsjan, Balutsjistan, Fars, Gilan, Araq-e Ajam, Khorasan, Khuzestan, Kerman, Larestan, Lorestan og Mazandaran. I 1950 ble provinsinndelingen omorganisert, og bestod av 10 nummererte provinser. Siden den gang er flere av provinsene delt opp i mindre enheter. Sist ble Khorasan delt opp i tre provinser i 2004, mens Albors ble skilt ut fra Teheran i 2010.

## Underinndelinger
Hver provins er videre inndelt i fylker kalt *[[shahrestan]]* (persisk: شهرستان), og hvert fylke er inndelt i distrikter kalt *bakhsh* (persisk: بخش).

## Oversikt

## Referanser


## Eksterne lenker
* 
* 
* Statistical Centre, Government of Iran
Nanping

**Nanping** (kinesisk: 南平, pinyin: *Nánpíng*)  er et byprefektur nordvest i provinsen Fujian i Folkerepublikken Kina. Det grenser til Ningde i øst, Sanming i sør, og provinsene Zhejiang og Jiangxi i nord respektive vest. Svært kjente er Wuyifjellene.

## Administrative enheter

Nanping administrerer ett distrikt, fire byfylker og fem fylker.

*Distriktet Yanping (延平区)
*Byfylket Shaowu (邵武市)
*Byfylket Wuyishan (武夷山市)
*Byfylket Jian'ou (建瓯市)
*Byfylket Jianyang (建阳市)
*Fylket Shunchang (顺昌县)
*Fylket Pucheng (浦城县)
*Fylket Guangze (光泽县)
*Fylket Songxi (松溪县) 
*Fylket Zhenghe (政和县)

## UNESCO-område
Wuyifjellene i grensetraktene mot provinsen Jiangxi er blitt utviklet for masseturisme og nyter stor popularitet særlig i innenlandsturismen. Området er ett av de ti naturvernede områder som er med i UNESCOs naturvernprogram.

## Samferdsel
### Luftfart
Området betjenes av Wujishan lufthavn i fylket Wujishan.

### Vei
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu. 

## Eksterne lenker
* Turismeside på engelsk
Tanum kirkevei

**Tanum kirkevei** er en gammel middelaldervei som førte til Tanum kirke. Veien er enkelte steder i bruk i dag og den er der fredet. Den følger høydedraget på Tanumplatået mellom gårdstunene og gamle gravhauger. Opprinnelig førte veien til Ringerike.

Veien over Tanum- og Jarenplatået er ett av mange gamle veifar til Ringerike. Traséen fra Åstadbakken ved Askergrensen til Skui grendehus, vurderes som middelaldervei og nesten hele strekningen er formelt vernet. Vernebestemmelsene inkluderer gamle tun og eldre bebyggelse langs veien. Høydedraget veien følger, er ett av Bærum kommunes fem større, sammenhengende landbruksområder. Det regnes dessuten som ett av seksten særlig viktige kulturlandskapsområder i Oslo og Akershus.

I vest danner Ringsåsen og Svartoråsen en mektig vegg over Stovivannet. Fra Sand skråner det gamle veifaret ned mot Skui grendehus og blir borte i unnarennet på hoppbakken. I gamle dager krysset veifaret Isielven og fortsatte på den gamle veien til Bjørum. Traséen har vekselvis grus- og asfaltdekke, og fra Butterudveien til Stovi går den på natursti gjennom skogen. Flere steder flankeres den av askekaller, som minner oss om den gang man brukte ask som tilleggsfôr til husdyrene. De mest iøynefallende kulturminnene på Tanumplatået er, foruten Tanum middelalderkirke, de gamle gårdstunene og det vakre kulturlandskapet med de store gravhaugene, som arkeologene har datert til bronse- og jernalder. Den som er våken for det, vil også finne gamle dyrkningsspor og rydningsrøyser.

## Eksterne lenker
* Bærums hjemmeside
*Tanum Kirkevei
Priština internasjonale lufthavn

**Priština internasjonale lufthavn**  (serbisk: Међународни аеродром Приштина, *Međunarodni aerodrom Priština*; albansk: *Aeroporti Ndërkombëtar i Prishtinës*) er en flyplass som ligger 16&nbsp;km. utenfor Priština i Kosovo. Flyplassen ble tidligere kontrollert av NATO/UNMIK, men styres nå av LIMAK Kosovo og Aeroports de Lyon og er den internasjonale hovedflyplassen for hele Kosovo.

## Selskaper og reisemål

### Rutefly
*Adria Airways (Ljubljana)
*Albanian Airlines (Tirana)
*Austrian Airlines (Wien)
**Tyrolean Airways
*Belle Air (München, Tirana)
*British Airways (London-Gatwick)
*Germanwings (Køln/Bonn, Hamburg, Stuttgart)
*Meridiana (Verona, Olbia, Cagliari, Milan-Malpensa)
*Norwegian Air Shuttle (Oslo)
*Scandinavian Airlines System (København, Stockholm-Arlanda, Oslo)
*Turkish Airlines (Istanbul-Atatürk)

### Charter
*Adriatic Eagle Air
**Adriatic Eagle Air Adriatic Eagle Air operated by ATA Airlines (New York-JFK) [sommerrute] 
*Air Italy (Verona)
*Atlasjet (Antalya, Istanbul-Atatürk)
*Club Air (Ancona)
*Edelweiss Air (Genève, Zürich)
*FlyNordic (sommerrute) (sesongrute)
*Hello (Genève, Zürich)
*SunExpress (Antalya) (sommerrute)
*Swiss International Air Lines (Genève, Zürich)

## Referanser


## Eksterne lenker
* 
* Priština Airport map
*
LULUCF

**LULUCF** er en forkortelse for **Land use, land-use change and forestry** (*arealbruk, arealbruksendringer og skogbruk*). Uttrykket brukes i internasjonale klimaforhandlinger om karbonbinding og frigivelse av karbon til atmosfæren som følge av menneskeskapte endringer i vegetasjonsdekket.

## Klimavirkninger av LULUCF
Endringer i arealbruk og vegetasjonsdekke er en betydelig kilde til CO2-utslipp, og spiller dermed en avgjørende rolle i global oppvarming. IPCC anslår at arealbruksendringer (avskoging og oppdyrking) gir et netto bidrag på 1,6 ± 0,8 milliarder tonn C årlig til atmosfæren. Til sammenlikning bidrar fossile brensler og sementproduksjon med 6,3 ± 0,6 milliarder tonn C årlig.

IPCC anslår også at fra 1850 til 1998 er omkring 136 milliarder tonn C tilført atmosfæren som følge av arealbruksendringer, mot 270 milliarder tonn fra fossile kilder og sementproduksjon.

## Eksterne lenker
* ''IPCC Special Report on Land Use, Land-Use Change And Forestry''
Dalsbygda (Os)

**Dalsbygda** er en bygd med omtrent 600 innbyggere, i Os kommune i Innlandet fylke. Den er en ganske typisk østlandsk fjellbygd, og preges av landbruk, ikke minst melkeproduksjon siden klimaet gjør åkerbruk vanskelig. Nærmeste sted med bystatus er Røros, på motsatt side av fylkesgrensen mot Trøndelag. I Dalsbygda var det egen skole fram til høsten 2023 da alle elevene i kommunen ble samlet i kommunesenteret, ellers er det butikk og kafé, og et aktivt foreningsliv.

Blant de mest kjente dalsbygdingene er langrennsløperne Annar Ryen, Therese Johaug, Magni Smedås og Arnljot Nyaas, samt kombinertløperen Gyda Westvold Hansen. 

## Referanser


## Eksterne lenker
* Dalsbygda
* Lokalavisen Østlendingens nyheter fra Dalsbygda
Ospevårmåler

**Ospevårmåler** (*Archiearis notha*) er en sommerfugl som tilhører familien egentlige målere (Geometridae). Den ligner sterkt på slektningen bjørkevårmåler (*Archiearis parthenias*), og flyr som denne i solskinn tidlig på våren. Ospevårmåleren skiller seg fra bjørkevårmåleren på at forvingen er mer ensfarget grålig, med lite innslag av hvitt.

## Utseende
En middelsstor (vingespenn 31–34 mm), brunlig måler med oransje bakvinger. Den ligner bjørkevårmåleren, men er litt spinklere bygd, i tillegg til at forvingen virker gråere. Kroppen er kledt med lange, utstående hår, men den virker litt mindre «bustete» enn bjørkevårmåleren. Hannens antenner er kamtannede, hunnens trådformede. Kroppen er svart. Forvingen er vanligvis nokså jevnt brunlig grå, uten påfallende hvite flekker. Nær ytterkanten er det to, parallelle, smale, lyse tverrbånd som løper parallelt med ytterkanten. Bakvingen er oransje med en nokså bred, mørkbrun ytterkant (bredere enn hos bjørkevårmåleren), en firkantet, brun flekk som går ut fra innerkanten og en liten, oval flekk foran denne. Larven er lys grønn, hodet med svarte tegninger.

## Levevis
Denne arten er knyttet til osp (*Populus tremula*), som er larvens næringsplante. De voksne sommerfuglene flyr om dagen i april–mai, bare når det er solskinn.

## Utbredelse
Arten finnes i Mellom- og Nord-Europa, videre østover gjennom Russland til Japan. I Norge er den forholdsvis vanlig på Øst- og Sørlandet, sjelden på Vestlandet der den er funnet nord til Ålesund.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8 

## Eksterne lenker
* 
* Nettsiden ''Svenska Fjärilar'', med bildegalleri
* Nettsiden ''Norges sommerfugler''
Foss bru

**Foss bru** er navnet på to bruer i Hyllestad kommune i Vestland. Bruene krysser Lolandselva ved gården Foss. Den gamle brua var en del av Den Trondhjemske postvei og er ei 106 meter lang steinbru med 18 løp (19 steinkar). Brua erstattet ei trebru fra 1787, som lå litt lenger oppe i elva. Foss bru ble reparert i 1848 og ble i sin tur erstattet av ei ny bru i 1960.

I forbindelse med byggingen av ny bru ble det foreslått å verne den gamle brua. I første omgang ble verneforslaget avslått, blant annet fordi den daværende veidirektøren mente at brua demte opp elva og burde rives. Senere ble elva regulert og fikk lavere vannføring, og verneforslaget ble tatt opp igjen. Brua ble restaurert mellom 1975 og 1978.

Den nye brua er en del av fylkesvei 57 og fylkesvei 607.

## Kilder
*Sogn og Fjordane fylkesarkiv: Foss bru i Hyllestad - eit vakkert kulturminne

## Se også
*Liste over broer i Norge
*Liste over broer i Norge etter lengde
Anjushuset

**Anjushuset** (Strandebakken 78) er et hus i Helgeroa, Larvik kommune. Husets alder er ikke fastslått med sikkerhet, men det er fra 1600-tallet og ble fredet i 1923. Den første eieren var skipper Hans Andersen. Han var i 1664 var én av tolv voksne innbyggere i Helgeroa. Huset har sannsynligvis blitt brukt som gjestgiveri. Navnet «Anjushuset» fikk det etter eieren Olav Ananiassen, som overtok eiendommen i 1865. Den berømte kunstmaleren Harald Sohlberg har også bodd i huset. I 2012 ble huset eid av Charlotte Birke, som var bosatt i Oslo.

Huset er en del av et eldre gårdsbruk like øst for havna i Helgeroa. Våningshuset er en lafta tømmerbygning med kraftig tømmermannspanel. Taket er et skjevrøsta saltak med tegl-takstein. På nordsida er det et tilbygg i bindingsverk innreda som bryggerhus. Et brønnhus er integrert i bryggerhuset, med tilgang både ute og inne. Inne finner man ei gammal grue hvor steingulvet er bevart. Flere originale detaljer, som tapet, panel og lister, er bevart i våningshuset.

På eiendommen finnes det også et godt bevart uthus, som antageligvis ble oppført samtidig med våningshuset.

## Kilder
*

## Eksterne lenker
*
L’easy

**L’easy A/S** er et dansk selskap som har sin virksomhet innen salg og utleie av forbrukervarer, hovedsakelig hvitevarer, TV-/DVD-/hjemmekino-anlegg, digitalkameraer, PC-er og mobiltelefoner via egne telefonsentre. Selskapet ble startet i Odense i 1985 av Niels Thorborg. Først hadde virksomheten navnet VaskRent, men i 1992 byttet selskapet navn til L'easy. Fra starten var det to danske butikkjeder (TeleRent og D:E:R) som drev salg på vegne av L'easy.

L'easy-konsernet omsetter idag omtrent 1,5 milliarder danske kroner og har cirka 600 ansatte. Selskapet startet virksomhet i Sverige i 1998 og i Nederland i 2006. Virksomheten i Norge startet i 2001. I 2006 kjøpte L'easy Thorn-selskapene i Norge og Sverige.

Ifølge en undersøkelse på DinSide.no i 2003, er PC-produktene i L'Easy høyst middelmådige. Undersøkelsen viste også at årlig rente for å lånefinansiere en pc, i stedet for å kjøpe, kom opp i 20–25 prosent.

## Referanser


## Eksterne lenker
* Leasy, Norge
* Leasy, Sverige
Eksperimentet

***Eksperimentet*** (originaltittel: *Altered States*) er en amerikansk science fiction-thriller fra 1980 regissert av Ken Russell. Filmen handler om en forsker som er lidenskapelig opptatt av menneskets avstamning. Han bruker et hallusinogent stoff på seg selv som inngår i et dristig eksperiment som har til hensikt å gjenskape urmennesker. Hovedrollen spilles av William Hurt, mens noen sentrale biroller spilles av Blair Brown og Bob Balaban. Filmen er basert på en roman skrevet av Paddy Chayefsky, utgitt i 1978.

Både William Hurt og barnestjernen Drew Barrymore hadde sin filmdebut i *Eksperimentet*. Barrymore har en liten birolle som den 5 år-gamle datteren til Jessup.

## Handling
Jessup er en forsker som er lidenskapelig opptatt av menneskets utvikling og opphav. Han vi finne frem til ur-mennesket og dette vil han påvise gjennom fysiske eksperimenter og ved bruk av et ukjent hallusinogent stoff som han har skaffet seg i Mexico. Ved hjelp av dette narkotikumet og en vanntank klarer han å materialisere seg til forskjellige urvesener og tilstander gjennom menneskets evolusjon. Hans grensesprengende eksperiment får uante følger for ham selv og familien. 

## Om filmen
### Popularitet og økonomi
*Eksperimentet* innbrakte $19,9 millioner i USA og havnet på 36-plass over de mest innbringende filmene i USA i 1980.

Produksjonskostnadene var på ca $15 millioner.

### Anmelderne
Den ble godt mottatt av anmelderne, noe som gjenspeiles i at den har fått 84 % på Rotten Tomatoes. Den amerikanske filmkritikeren Roger Ebert gav den 3,5 av 4 stjerner, mens Leonard Maltin gav den 2,5 av 4 stjerner.

### Priser
Filmen ble tildelt en Saturn Award for beste make-up, samt at den ble nominert i klassene beste film, beste regi og beste manus. Det kan ellers nevnes at den ble nominert til to Oscars (beste lyd og musikk) og en Golden Globe (beste mannlige nykommer i film).

## I rollene

* William Hurt - Dr. Edward "Eddie" Jessup
* Blair Brown - Emily Jessup
* Bob Balaban - Arthur Rosenberg
* Charles Haid - Mason Parrish
* Thaao Penghlis - Eduardo Echeverria
* Drew Barrymore - Margaret Jessup
* Megan Jeffers - Grace Jessup
* Dori Brenner - Sylvia Rosenberg
* Peter Brandon - Alan Hobart
* George Gaynes - Dr. Wissenschaft
* Jack Murdock - Hector Orteco
* John Larroquette - røntgen-teknikker

## Referanser


## Eksterne lenker
*
As-Sa’iqa

**As-Sa'iqa** (også translitterert til **al-Saika**, **Saeqa**, etc, fra arabisk:  som betyr *storm* eller *tordenlyn*; også kjent som **Vanguard for the Popular Liberation War**) er en palestinsk politisk og militær fraksjon, både dannet og kontrollert av Syria. Den fungerer som den palestinske grenen av det syriske Ba'athpartiet, og er en medlemsorganisasjon av Palestinas frigjøringsorganisasjon (PLO), selv om den for øyeblikket ikke er aktiv i organisasjonen. Nåværende leder for den politiske divisjonen er Mohammed Qais.

## Referanser
Narbuvoll

**Narbuvoll** er ei lita bygd i Os i Østerdalen med om lag 20 innbyggere. I februar går et hundeløp, Femundløpet, forbi Narbuvoll. Narkuten er et skirenn som går fra Narbuvoll til Tufsingdalen hver påske.

Narsjøen og Narbuvoll kirke ligger på Narbuvoll.

## Historie
De første bosetterne slo seg ned i 1732, før den tid var det utslåtter som ble brukt av gårdbrukere fra Vingelen (i Tolga kommune). Under pløying ble det i 1976 funnet et sverd, antagelig fra jernalderen, så det har ferdes folk ved Narsjøen i tidligere tider. Inntil i 1970-1980-årene var det sju gårder i bygda, med husdyrhold som etterhvert ble avviklet. I 1936 ble de første hyttene bygget, nå er det ca. 50 hytter, de fleste på østsiden av sjøen. Dette skyldes sannsynligvis kort avstand til snaufjell, de to fjelltoppene Sålekinna i syd og Hummelfjell i nord (1595/1543 moh.), som er overkommelige turmål sommer og vinter. Veiforbindelsen er Kopparleden,(Røros-Falun). Bomveien til Øversjødalen (Rv.26) fører til Sletthøa (1092 moh.) og Tønsethøgda. Liene på begge sider av sjøen er bekledd med fjellbjørk, iblandet furu, som er på fremvokst etter at Røros Kobberverk snauhogde området i sin driftstid. De mange levningene etter kullmiler vitner om virksomheten. Langkirken i sten er bygd i 1862, og rommer ca. 200 personer. Landets minste skole, som nå er lokalt skolemuseum, ligger like ved kirka. Den ble tatt i bruk i 1890 og ble nedlagt midt på 1950-tallet, ble flyttet og er nå skolemuseum. 

## Eksterne lenker
*
Rakke (Larvik)

**Rakke** er et svabergområde i Brunlanes, Larvik kommune, beliggende tre kilometer sør for Stavern. Det er et meget populært bade- og fiskeområde. Navnet Rakke kommer av det norrøne *rakki*, som betyr hund.

Store deler av området ble mellom 1935 og 2002 benyttet som skytefelt av Forsvaret. I 1941 etablerte tyskerne Rakke fort. I 2007 ble mye av befestningene jevnet med jorden.
Screaming Trees

**Screaming Trees** var et amerikansk grunge-band fra Ellensburg, Washington, som ble dannet i 1985 og oppløst i 2000.  Bandet besto av vokalist  Mark Lanegan, gitarist Gary Lee Conner, bassist Van Conner, og trommeslager Mark Pickerel. Pickerel ble i 1991 erstattet med Barrett Martin. Screaming Trees ble kjent som en del av grunge-bevegelsen på begynnelsen av 1990-tallet, sammen med band som Alice in Chains, Pearl Jam, Nirvana og Soundgarden, og var en av de mest suksessrike underground-bandene. Selv om bandet er forbundet med grunge eksperimenterte de også med hardrock og psykedeliske elementer. I 1986 debuterte de med albumet Clairvoyance. Bandet ga ut sju studioalbum, fem EP-er, og tre samlealbum.

## Diskografi

### Studioalbum

## Eksterne lenker
* 
* 
*
Brungylt

**Brungylt** (*Acantholabrus palloni*) er en fiskeart i gruppen leppefisker. Den er eneste art i slekten *[[Acantholabrus]]*. Den blir inntil 25&nbsp;cm lang og lever fra 30-270 meters dyp, men der er gjort en del observasjoner grunnere. Brungylt er utbredt fra Gabon i Afrika og nordover til Norge. Den finnes også i Middelhavet og Adriaterhavet.

## Litteratur
* 

* 

## Eksterne lenker
* 
*
Bjørkevårmåler

**Bjørkevårmåler** (*Archiearis parthenias*) er en sommerfugl som tilhører familien egentlige målere (Geometridae). Denne arten, som finnes over hele Norge, flyr tidlig på våren i solskinn. Den svermer mellom trekronene og kommer ikke så ofte ned til bakken. Den ligner på slektningen ospevårmåler (*Archiearis notha*), men skilles lettest fra denne på at forvingene er mer kontrastrikt tegnede i mørkbrunt og hvitt.
## Utseende
En middelsstor (vingespenn 30 – 35&nbsp;mm), nokså robust måler. Da den mest holder seg oppe i trekronene får man sjelden sett den på nært hold, men en middelsstor, brun sommerfugl som flyr rundt mellom bjørketrærne i solskinn i april er sannsynligvis denne arten. Kroppen er kledt med lange, oppstående hår som gir den et nokså rufsete utseende. Antennene er sagtakkede hos hannen, trådformede hos hunnen. **Kroppen** er noe kraftigere og lysere på farge (mørkbrun, ikke svart) enn hos ospevårmåleren. **Forvingen** er arvtundet trekantet, mørkbrunt spraglete med et ufullstendig, nokså bredt, hvitt tverrbånd i den ytre halvdelen, utenfor dette med en hvit flekk ved fremkanten. **Bakvingen** er oransje med smal, mørkbrun ytterkant (smalere enn hos ospevårmåleren), en stor, firkantet, brun flekk som går ut fra innerkanten og en liten, oval flekk foran denne.

## Levevis
Denne arten er knyttet til bjørk (*Betula* spp.), som er larvenes næringsplante. Den overvintrer som puppe. Den flyr alltid tidlig om våren, men tidspunktet vil variere med breddegrad og høyde over havet. I lavlandet i Rogaland kan den være på vingene alt i mars, mens den i fjellbjørkeskogen kan fly så sent som begynnelsen av juni. Bjørkevårmåleren er dagaktiv, og flyr bare i solskinn. Når den ikke flyr, kan den sitte og sole seg på en kvist.

## Utbredelse
Arten forekommer i Mellom- og Nord-Europa, og videre østover gjennom Russland til Japan. I Norge forekommer den over hele landet og er vanlig de fleste steder.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* Nettsiden ''Norges sommerfugler''
* Nettsiden ''Lepidoptera.no''
Liste over Libanons presidenter

Dette er en **liste over [[Libanon]]s presidenter**. Selv om det ikke er spesifikt skrevet i konstitusjonen, har en muntlig enighet kjent som Nasjonalpakten (al-mithaq al-watani), besluttet i 1943, resultert i at tittelbæreren har vært maronittkristen i hver eneste valgperiode siden den gang. Flere av presidentene før 1943 kom fra ikke-maronittiske sekter, selv om de var kristne.

Presidenten velges av Det libanesiske parlamentet for en seksårsperiode. Teoretisk sett kan han bli valgt av et simpelt flertall, men i praksis blir han normalt valgt ved en oppnåelse av konsensus mellom landets politiske fraksjoner.

## Før uavhengigheten

## Etter uavhengigheten

## Fotnoter

## Eksterne lenker
*
Achoerodus

* *[[Achoerodus gouldii]]*
* *[[Achoerodus viridis]]*

***Achoerodus*** er en gruppe leppefisker som består av to arter. Artene lever i nærheten av korallrev utenfor sørlige deler av Australia og rundt Tasmania

## Eksterne lenker
*
River (Michael Hunter-album)

***River*** er et studioalbum av den britiske lydteknikeren, plateprodusenten og musikeren Michael Hunter. Albumet ble utgitt i juli 1995.

Musikken på *River* hører til ambient-stilen. I tillegg til det stemningsfulle, elektroniske og melodiløse lydbildet, har albumet også enkelte temaer og effekter fra rock-gruppa Marillions musikk før 1994. Michael Hunter var assisterende tekniker ved Parr Street Studios i Liverpool, der Marillion spilte inn deler av albumet *[[Brave (Marillion-album)|Brave]]* (utgitt 1994), og ble senere engasjert av Marillion som studiotekniker, keyboardtekniker og produsent. *River* ble laget for å skape en ambient stemning foran Marillions konserter på *Brave*-turnéen, der de framførte hele konseptalbumet *Brave*. Musikken ble så populær at Michael Hunter og Marillion valgte å gi den ut på CD etter at turnéen var over.

*River* ble først utgitt på Marillions eget plateselskap Racket Records og solgt kun til medlemmer av gruppas fanklubb The Web. Noe senere ble albumet sammen med flere av gruppas halvoffisielle live-utgivelser solgt også til ikke-medlemmer. I mars 2002 ble albumet gjenutgitt som en del av Marillions Front Row Club – en serie med hovedsakelig live-opptak utgitt for spesielt interesserte fans.

## Sporliste
#«I» (14.46)
#«II» (3.06)
#«III» (4.01)
#«IV» (7.59)
#«V» (1.03)
#«VI» (1.32)
#«VII» (9.56)

Musikken framstår som en løpende komposisjon, uten pause mellom sporene. All musikk er komponert og framført av Michael Hunter.

## Eksterne lenker
* Informasjon om River på Marillions nettside
Walter Held

**Walter Held** (født 1910, død 1942) eller **Heinz Epe**, som var hans egentlige navn, var en tysk kommunist og journalist som kom til Norge som tysk politisk flyktning i 1934. Han var sentral i den internasjonale venstreopposisjonen (trotskistene) innenfor den kommunistiske bevegelsen, og han spilte en avgjørende rolle når det gjaldt å gjenreise den revolusjonære tradisjonen i Norge i 1930-årene. Sammen med NKP-veteranen Jeanette Olsen var han drivkraften bak tidsskriftet *[[Oktober (tidsskrift)|Oktober]]* og den såkalte Oktobergruppa, som blant annet inkluderte forfatterne Helge Krog, Arnulf Øverland og Sigurd Hoel. Internasjonalt samarbeidet han nært med Trotski.

Da Trotski kom til Norge som politisk flyktning i 1935, gjorde Held store anstrengelser for å skaffe en bostedstillatelse fra den nye Arbeiderpartiregjeringen. I desember 1936 bad Trotski justisminister Trygve Lie om tillatelse for å ta med seg Held til Mexico, men regjeringen nektet.

I den påfølgende perioden brukte Held sin energi på å snu AUF mot Den fjerde internasjonale. Men Held var fremdeles et innflytelsesrikt medlem av den tyske venstreopposisjonen, og han arbeidet for publikasjonene Unser Weg og Den Eisen Weg. Han skrev jevnlig for New International – teoretiske, historiske og aktuelle artikler. Han spilte en viktig rolle i granskningen av de stalinistiske Moskvaprosessene.

Da Tyskland invaderte Norge i 1940, måtte Walter Held, som hadde en dødsdom over seg fra en nazistisk domstol, rømme til Sverige sammen med sin norske kone, Synnøve Rosendahl, og deres felles barn, Ivar Roland. I Stockholm fikk Walter Held norsk statsborgerskap. I 1941 fikk han endelig visum til USA, der venstreopposjonen etter krigsutbruddet hadde sin base. Han tok en skjebnesvanger avgjørelse da han bestemte seg for å reise gjennom Stalins Russland for å rekke til USA før visumet gikk ut. I Moskva ble han arrestert, fengslet og året etter myrdet. Han var ennå ikke fylt 32 år. Kjæresten og sønnen på to år døde under ukjente omstendigheter samme år.

## Referanser


## Eksterne lenker
* Tekster av Walter Held
* Om mordet på Walter Held
Ospemåler

**Ospemåler** (*Epirranthis diversata*) er en sommerfugl som tilhører familien egentlige målere (Geometridae). Den er den eneste representanten for underfamilien Desmobathrinae i Nord-Europa.
## Utseende

En middelsstor (vingespenn hos hannen 40 – 45 mm, hos hunnen 31 – 37 mm), brungul måler, vingene med brunlig bestøvning. Hunnen har spissere og mindre vinger enn hannen, og er noe mørkere (brunere) på farge. Kroppen er ganske spinkel, vingene store og brede hos hannen, smalere hos hunnen. De er brungule med innslag av brune skjell, hunnens forvinger er nærmest brune. Forvingen har to utydelige, brune tverrlinjer, den ytterste av disse med en avlang, hvit flekk nær fremkanten. Bakvingen er blekt brungul med en diffus, brun flekk i midten.

## Levevis
Arten er knyttet til osp (*Populus tremula*), som er larvenes næringsplante. De voksne sommerfuglene flyr både om dagen og om natten, i april – juni med hovedflygetiden i mai.

## Utbredelse
Arten finnes i Europa nord for Alpene, østover til det midtre Sibir. I Norge er den temmelig vanlig på Østlandet og Sørlandet, på Vestlandet er den bare funnet i Hardanger, det finnes også spredte funn fra Trøndelag og Nord-Norge.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8 

## Eksterne lenker
* 
* Nettsiden ''Svenska Fjärilar'', med bildegalleri
* Nettsiden ''Norges sommerfugler''
Kvadrattall

Et **kvadrattall** er det positive heltallet som oppstår når et heltall multipliseres med seg selv. Eksempelvis er 25 et kvadrattall ettersom 5 · 5 = 25. En annen, vanlig skrivemåte er potensformen 52 som sies å være «fem opphøyd i to» eller «fem i kvadrat». De første kvadrattallene er: 

1, 4, 9, 16, 25, 36, 49, 64, 81, 100, 121, 144, 169, 196, 225, 256, 289, 324, 361, 400, 441, 484, 529, ... 

Navnet *kvadrattall* skyldes at et slikt antall prikker eller kuler kan arrangeres som et  geometrisk kvadrat. Det betyr at det *n*-te kvadrattallet har *n* prikker eller kuler i sine sidekanter. Disse tallene danner en klasse av figurtall på samme måte som trekanttallene og andre polygontall. 

Kvadratet av et liketall er alltid et liketall, mens kvadratet av et oddetall alltid er et oddetall.

## Aritmetiske egenskaper

Det *n*-te kvadrattallet *K<sub>n</sub>&thinsp;* kan skrives som en sum av de *n* første oddetallene. For eksempel, så er

: \begin{align}
&1 &= 1 &=1^2\\
&1 + 3 &= { 4} &= 2^2\\
&1 + 3 + 5 &= { 9} &= 3^2\\
&1 + 3 + 5 + 7 &= 16 &= 4^2\\
\end{align}

Da det *n*-te oddetall er 2*n* + 1, tilsvarer denne egenskapen ved kvadrattallene den rekursive sammenhengen

:  K_{n+1} = K_n + (2n + 1) 

Ved å benytte at *K*1 = 1, kan alle kvadrattallene herav beregnes ved addisjon. Rekursjonsrelasjonen kan også illustreres geometrisk ved figurene

hvor oddetallet som legges til, er gitt ved de blå kulene. Dens riktighet følger også algebraisk fra definisjonen   som betyr at

:  K_{n+1} = n^2 + 2n + 1 = (n + 1)^2 

## Sammenheng med trekanttall

Hvert kvadrattall kan skrives som summen av et trekanttall og det foregående trekanttallet, det vil si

:  K_n =  \Delta_n + \Delta_{n-1} 

Det følger lett fra den algebraiske sammenhengen

:  K_n = {1\over 2}n(n+1) + {1\over 2}n(n-1) = n^2 

og kan  geometrisk illustreres ved å arrangere kulene i de to trekantene med sidekanter *n* og *n* - 1  til å utgjøre et kvadrat med sidekant *n*.

Trekanttallene kan også benyttes til å utlede formelen for summen av de *n* første kvadrattallene. Den er 

: \begin{align} S_2(n) &=  1^2 + 2^2 + 3^2 + \cdots + n^2 =  {1\over 3}n^3 + {1\over 2}n^2 + {1\over 6}n \\
&= {1\over 6} n(n+1)(2n+1)  \end{align}

Denne formelen for summen er samtidig det *n*-te,  pyramidetallet basert på en pyramide med kvadratisk grunnflate. Det kan bevises ved induksjon ved at

:  S_2(n) = S_2(n-1) + n^2 = {1\over 6} n(n-1)(2n-1) + n^2 

Da formelen er riktig for *n* = 2, vil den derfor være riktig for alle større verdier av *n*. 

Geometrisk tilsvarer denne rekursjonsrelasjonen at summen *S<sub>n</sub>*&thinsp; representerer antall kuler i en slik pyramide bestående av *n* lag med kvadrat hvor hvert kvadrat har sidelengder fra 1 til *n*. Den kan bygges opp fra en pyramide med  *S**n* - 1&thinsp; kuler ved å tilføye en ny, kvadratisk grunnflate med *n*&thinsp;2 kuler.

## Litteratur
* A. Søgaard og R. Tambs Lyche, *Matematikk III for realgymnaset*,  Gyldendal Norsk Forlag, Oslo (1955).
* A. Holme, *Matematikkens Historie 1*,  Fagbokforlaget, Bergen (2001). ISBN 82-7674-678-0.
Soldathjemmet

**Soldathjemmet i Stavern**, opprinnelig kalt ***Soldatenheim Stavern***, er et aktivitetshotell og selskapslokale i Stavern i Vestfold som ble bygd av tyske okkupasjonsmyndigheter under andre verdenskrig som et *[[Soldatenheim]]*. Det åpnet med militær pomp og prakt 17. mai 1942 som et samlingssted for tyske soldater og et rekonvalesentsted for sårede og krigstrette fra frontene i Europa.

Da krigen var over 8. mai 1945, fungerte bygningen som oppsamlingssted for arrestanter i Stavern og Brunlanes, blant annet medlemmer i Nasjonal Samling (NS) og «tyskerjenter», og som kommandosentral og opplæringssted for frigjøringsstyrkene. Da ble også betegnelsen *Soldatenheim* fornorsket til «Soldathjemmet». Fra august 1945 til våren 1980 holdt Stavern kommunale kino til i midtbygningens store sal. På nyåret i 1990 tok man bygningen i bruk som sanitetsskole under Luftforsvarets Skoler Stavern. Dette tok slutt sommeren 2002.

Etter to års restaurering ble Soldathjemmet i 2017 åpnet som overnattingssted og selskapslokale, 75 år etter første innvielse.

## Referanser


## Eksterne lenker
*
Barrett Martin

**Barrett Martin** (født 14. april 1967 i Olympia, Washington) er mest kjent som trommeslager i musikkgruppene Skin Yard, Mad Season og Screaming Trees.

## Eksterne lenker
* 
*
NOU 1992: 3, Miljøavgiftsutvalget

**NOU 1992: 3 «Mot en mer kostnadseffektiv miljøpolitikk i 1990-årene»**, med undertittel «Prinsipper og forslag til bedre prising av miljøet», var en norsk offentlig utredning (NOU) fra et utvalg som ble oppnevnt ved kongelig resolusjon 20. desember 1989. Utredningen ble avgitt til Finans- og tolldepartementet 5. februar 1992.  Utvalget ble ledet av Thorvald Moe, og det blir gjerne referert til som **«Miljøavgiftsutvalget»**.

## Se også
* NOU 1996: 9, Grønn skattekommisjon
* NOU 2000: 1, Kvoteutvalget
* NOU 2006:18, Lavutslippsutvalget
Vs.

***Vs.*** er det andre studioalbumet til grunge-bandet Pearl Jam og ble gitt ut i 1993. Albumet ble en hit med omtrent 6 millioner solgte eksemplarer i USA. Det ble gitt ut fire singler fra albumet; «Go», «Daughter», «Animal» og «Dissident», som alle gjorde det bra kommersielt. Albumet kom på førsteplass på Billboard 200 og holdt den plassen i fem uker, som er det lengste for et Grunge-album noensinne.

## Sporliste
Alle sangene er skrevet av Dave Abbruzzese, Jeff Ament, Stone Gossard, Mike McCready og Eddie Vedder.

#«Go» – 3:12
#«Animal»– 2:49
#«Daughter» – 3:55
#«Glorified G» – 3:26
#«Dissident» – 3:35
#«W.M.A.» – 5:59
#«Blood» – 2:50
#«Rearviewmirror» – 4:44
#«Rats» – 4:15
#«Elderly Woman Behind the Counter in a Small Town» – 3:15
#«Leash» – 3:09
#«Indifference» – 5:02

## Kilder
* Allmusic.com – ''Vs.'' 

## Eksterne lenker
*
Rec 90

**Rec 90** er et plateselskap i Bergen startet i 1990 av Torfinn Nergaard Andersen og Roar Ruus Finsås, da under navnet Selskapet 90. Finsås trakk seg ut allerede året etter, og fra 1992 ble navnet endret fra Selskapet 90 til Rec 90. De har utgitt plater for artister som Poor Rich Ones, Butterfly Garden, Lorraine, William Hut, Magnet, The Low Frequency in Stereo, The Aller Værste, The Vineyards, Erlend Ropstad, Twinklehead, Segrov, Elisabeth Yndestad, Alzheimer/Silverspurs,  Elektrisk Regn.

## Eksterne lenker
* Hjemmeside
*
Spanias Grand Prix 2008

**Spanias Grand Prix 2008** var det fjerde løpet i Formel 1-sesongen 2008. Det ble arrangert 27. april på Circuit de Catalunya, Barcelona.

## Rapport
Kimi Räikkönen vant Spania Grand Prix etter å ha ledet løpet fra start til mål. Felipe Massa sikret andreplassen mens Lewis Hamilton i McLaren tok tredje. Bak disse fulgte Robert Kubica, Mark Webber og Jenson Button. 

Løpet ble preget av Heikki Kovalainen kjørte av banen på den 22. runden og traff dekkbarrieren i høy hastighet. Alt ser imidlertid ut til å ha gått forholdsvis greit med finnen som skal ha fått hjernerystelse og en forstuet albue. 

Felipe Massa hadde en meget god start og passerte Fernando Alonso inn i første sving – Alonso som måtte bryte på sin 34. runde med motorproblemer til stor skuffelse for spanske hjemmefans. 

Seieren gjorde at Räikkönen dro ytterligere i fra i mesterskapet – og han leder nå med 29 poeng foran Hamilton med 20 og Kubica med 19.

Dette var det siste løpet til Super Aguri-teamet, og også det siste løpet til Anthony Davidson og Takuma Sato, som begge kjørte for teamet.

## Klassifisering
### Kvalifisering

### Løpet

## VM-stilling

## Eksterne lenker
*
Arnt Gudleik Hagen

**Arnt Gudleik Hagen** (født 17. august 1928 i Eid, død 27. mai 2007) var en norsk politiker (Senterpartiet). Han var stortingsrepresentant fra Møre og Romsdal i tolv år fra 1965 til 1977.

Hagen innehadde flere sentrale verv i Senterpartiet. I årene 1956 til 1958 var Hagen fylkessekretær  for Bondepartiet i Troms. Fra 1959 til 1964 var han formann i Senterungdommens Landsforbund. Han var medlem av Senterpartiets sentralstyre og formann for partiets programkomite 1973–1977.  Hagen ble innvalgt på Stortinget fra Møre og Romsdal i 1965, etter å ha vært vararepresentant siden 1961. I årene 1963&ndash;1967 var Hagen medlem av bystyret i Molde. 

Hagen var utdannet sivilagronom og arbeidet etter endt utdannelse i 1953 et års tid som jordbrukssjef i Vestnes kommune. Han ble deretter i 1955 avdelingssjef i S/L Nord-Norges salgslag i Harstad og Vadsø. I 1958 ble han disponent i Møre og Romsdal Eggsentral, en stilling han hadde til 1973. I årene 1977&ndash;1994 var Hagen utbyggingssjef i Møre og Romsdal fylkeskommune.

## Referanser


## Eksterne lenker
*
Jigme Thinley

Lyonpo **Jigme Yoser Thinley** (født 1952 i Bumthang) var Bhutans første statsminister valgt i frie valg. Han satt fra 2008 til 2013.

Thinley er leder for partiet Druk Phuensum Tshogpa («Bhutans anstendige parti») som vant valget i Bhutan 2008, det første demokratiske valget i landet. Partiet vant 44 av 47 seter i det nye underhuset, og Thinley ble 9. april 2008 utnevnt til landets første folkevalgte statsminister.

Han har to ganger tidligere vært Bhutans statsminister under den tidligere statsskikken, da kongen regjerte eneveldig, og statsministertittelen roterer mellom regjeringsmedlemmene.  Han var utenriksminister 1998-2003, og  innenriksminister 2003-08.

## Referanser


## Eksterne lenker
* Ministry of Home and Cultural affairs
USAs Grand Prix 2007

**USAs Grand Prix 2007** var et Formel 1-løp arrangert den 17. juni 2007 på Indianapolis Motor Speedway i Indianapolis. Det var det sjuende løpet i Formel 1-sesongen 2007. Dette var også siste gang et Formel 1-løp ble arrangert i USA frem til det igjen var løp på Circuit of the Americas i 2012.

I BMW Sauber ble Robert Kubica, som ble skadet i et voldsomt krasj i Canada, erstattet av den unge tyskeren Sebastian Vettel, som senere skulle vinne fire verdensmesterskap.

I startoppstillingen sto de to McLaren-bilene til Lewis Hamilton og Fernando Alonso i første rad. Bak dem stod Ferraris Felipe Massa og Kimi Räikkönen. Dette var det tredje løpet på rad med begge Mclaren-førerne i første rad på griden. Debutanten Vettel kvalifiserte seg til syvende startposisjon, bak sin teamkollega Nick Heidfeld og Heikki Kovalainen i Renault.

Løpet ble vunnet av Hamilton foran sin stallkamerat Alonso, som var drøyt 10 sekunder foran Felipe Massa. Vettel kom på en 8.-plass og tok dermed sitt første Formel 1-poeng i sitt debutløp. Han ble også den yngste Formel 1-føreren i historien, 19 år og 349 dager gammel, til å ta et verdensmesterskapspoeng.

## Klassifisering

### Kvalifisering

### Løpet

## Eksterne lenker
*
Druk Phuensum Tshogpa

**Druk Phuensum Tshogpa** (*Bhutans anstendige parti*) er et av to tillatte politiske parti i Bhutan.

Partiet ble stiftet 25. juli 2007 som en fusjon mellom *All People's Party* og *Bhutan Peoples United Party*. Tidligere statsminister og utenriksminister Jigme Thinley ble 15. august samme år valgt til partiets første leder. Partiet ble godkjent av Bhutans valgkommisjon i oktober 2007. 

Partiet vant Valget i Bhutan 2008, med 44 av 47 seter i underhuset. Motstanderen Folkets demokratiske parti fikk tre seter.

## Referanser


## Se også
* Bhutans politiske system

## Eksterne lenker
*